Derek Prince'i Teenistus
Pilguheit tulevikku - 2
Osa 2/3
Jeesus ise tsiteerib need sõnad, viimse söömaaja lõpus:
Matteuse 26:31: "Siis ütles Jeesus neile (oma jüngritele):
"Teie kõik taganete minust täna öösel, sest kirjutatud on:
Ma löön karjast ja karja lambad pillutatakse laiali."
Seega see karjase löömine viitab Jeesusele,
kuid pane tähele, et see on Jumal, kes karjast lööb.
See polnud juhus, see polnud lihtsalt inimeste kurjus,
vaid see oli Jumala ettemääratud plaan meie päästeks.
Matteuse 26:56 ütleb pärast Jeesuse vahistamist:
"Aga see kõik on sündinud, et prohvetite kirjad läheksid täide.
Siis põgenesid kõik jüngrid, jättes tema maha."
Tahan pöörata te tähelepanu prohvetite kirjade
tohutule autoriteetsusele.
Kõik Jeesuse elus sündiv oli selleks, et prohvetlik Pühakiri täide läheks.
Ta sünd, Ta surm, Ta ülestõusmine.
Jeesus on täiuslilk näide Pühakirja usaldusväärsusest.
Kõik, mida Ta tegi, tegi Ta selleks, et prohvetlik Pühakiri täide läheks.
Loodan, et see annab teile uue pildi prohvetlikust Jumala Sõnast.
Sest kahjuks on enamus kaasaaegsest kogudusest
peaaegu täiesti teadmatuses prohvetlikest kirjakohtadest.
Nagu varem juba mainisin, on need valguseks pimedas paigas,
mis on antud Jumala poolt.
Kui sa endale seda valgust ei võimalda, siis oled pimeduses,
kuigi peaksid olema valguses.
Lähme tagasi Sakarja 13, uurime veel nende sõnade tähendust:
"Mõõk, tõuse mu karjase kallale (Jumala karjase),
mu kaaslase kallale.."
See on hämmastav lause -
siin on mees, kes on Jumala kaaslane,
mees, kes tunneb rõõmu jäädavast, lähedasest osadusest Jumalaga.
Vaid üks mees vastab sellele kirjeldusele -
Jeesus, Messias.
Viin teid veel korraks tagasi ühe kirjakoha juurde Sakarja 6.
See on Piibli üks selgemaid ennustusi Jeesuse Messiaks olemisest.
Loen salmid 11-13, see toimus pärast seda,
kui Iisraeli jääk oli naasnud Paabelist Jeruusalemma
ja nad ehitasid uuesti templit üles ning preesterkond oli taastatud.
Tagasipöördujad olid endaga kaasa toonud päris palju kulda ja hõbedat.
Jumal oli käskinud, et sellest kullast ja hõbedast tehtaks kroonid,
mida kantakse.
Salm 11: "Ja võta hõbedat ja kulda, valmista kroon.."
Heebrea keeles on see mitmuses: kroonid.
"..ja pane see pähe ülempreester Joosuale, Joosadaki pojale."
Joosua on sama nimi kui Jeesus - Jeshua.
Ta on siin kui ülempreester - võrdpilt Issandast Jeesusest.
"Ja ütle temale nõnda: Nõnda räägib vägede Issand.."
Loen need salmid ja selgitan siis.
"Vaata, üks mees..."
Need olid sõnad, millega Pilaatus Jeesust rahvahulgale tutvustas:
"Ennäe, inimest!"
"Vaata, üks mees, nimega Võsu, võrsub oma pinnast
ja ehitab üles Issanda templi.
Ta ehitab Issanda templi ja temale saab osaks kuninglik au;
ta istub ja valitseb oma aujärjel;
ja seal on preester oma aujärjel, ja nende mõlema vahel on rahutahe."
Siin on seitse järjestikku väidet, mis käivad kõik Jeesuse kohta.
Esiteks: üks mees, nimega Võsu.
Võsu on Messia üks piibellik nimetus, seda kasutatakse korduvalt.
Ta on mees, kes on Võsu.
Järgmine lause: võrsub oma pinnast.
See on väga väljakutsuv näide.
Ainus koht, kust saad välja võrsuda, on sinu määratud koht Jumalas.
Jeesus võttis oma koha Naatsareti linnas,
lihtsa puusepa kodus.
Kuid sellest kohast võrsus Ta välja.
Kallid õed-vennad, kuni sa oma kohta ei leia,
seni sa ka välja ei võrsu.
Jeesus on täiuslik eeskuju.
Järgmine lause: Ta ehitab üles Issanda templi.
Templi, see on Tema Ihu - Koguduse. "Ta ehitab Issanda templi."
See on nii oluline, et seda öeldakse kaks korda.
Neljas väide: Temale saab osaks kuninglik au.
Heebrea keeles on sõna "au" "kavod",
mis on otseselt seotud sõnaga "kaal" või "raskus".
Au on raskus, koorem.
Ja Jeesus on ainus, kes on piisavalt tugev seda aukoormat kandma.
Häda meile, kui me eales üritame ise seda au kanda.
See murraks meid, nagu see on mitmeidki jumalasulaseid murdnud,
kes selle au endale võtsid.
Jeesus on ainus, kes seda au võib kanda.
Viies lause: Ta istub ja valitseb oma aujärjel.
Ta saab olema kuningas.
Kuues: seal on preester oma aujärjel.
Temas on ühendatud kuningas ja preester.
See on vastupidine kõigile Vana Testamendi nõuetele,
sest preesterkond oli pärit Leevi suguharust,
kuningad Juuda soost. Neid ei ühendatud kunagi.
Ja iga kuningas, kes püüdis preestrina teenida,
koges Jumala raevu, see juhtus Sauli ja Ussijaga.
Kuid Temas on preester ja kuningas ühendatud.
Viimane lause: ja nende mõlema vahel on rahutahe.
Mu Piibli kõrvalmärge ütleb, et "nende mõlema" tähendab
nende mõlema ameti - preestri ja kuninga vahel.
Ma isiklikult olen teisel arvamusel:
usun, et "need mõlemad" on Isa ja Poeg.
Ta jagab oma Isa trooni
ja nende vahel saab olema täiuslik kooskõla ja mõistmine.
See on minu arvamus.
Niisiis, siin on seitse järjestikust ütlust Messia kohta
ja esimene algab sõnadega: "Üks mees, nimega Võsu."
Vaatame nüüd uuesti Sakarja 13, kus on pilt haavatud karjasest.
Mainisin juba varem, et Isa ütleb:
"Mõõk, tõuse mu karjase kallale, mu kaaslase kallale.."
Mees, kel on täiuslik osadus minuga igavesti.
Pole ühtegi teist inimest, kelle kohta seda võiks öelda.
Sakarja 6 on kõige elavam, täielikum pilt Messiast.
Nüüd vaatame edasi Sakarja 13:8-9. Olen pikalt juurelnud,
mis oleks nende salmide õige selgitus.
Pakun teile oma järeldused. Kuid ma võin ka eksida,
nii et ma ei eelda, et keegi minuga nõustuks.
On raske kindel olla, kuid Sakarja 13:8 ütleb:
"Ja nõnda sünnib kogu maal, ütleb Issand,
sealt hävitatakse ja hukkub kaks osa, aga kolmas osa jääb sinna järele."
Olen juurelnud, kas see on minevik või tulevik?
Kas seda öeldakse nende kohta, kes on Iisraelis praegu -
kaks kolmandikku neist hukkub ja üks kolmandik jääb elama.
Kuid konteksti tõttu jõudsin järeldusele,
et see viitab 70-80 aastatele pKr -
Messia hülgamise tulemusena sai Iisrael Jumala kohtumõistmise osaliseks.
70-80 aastatel pKr tungisid Rooma väed maale,
vallutasid ja hävitasid Jeruusalemma,
tapsid lugematul hulgal juute ja viisid ülejäänud orjadena kaasa.
Olen püüdnud seda uurida ja paistab,
et kaks kolmandikku on ilmselt täpne arv neist, kes hukkus.
Kuid Jumal ütleb, et üks kolmandik jääb alles.
Salm 9: "Ja ma viin kolmanda osa tulle
ning sulatan neid nagu sulatatakse hõbedat
ja proovin neid, nagu proovitakse kulda.
Ta hüüab minu nime ja ma vastan temale.
Mina ütlen: "See on minu rahvas." Ja tema ütleb: "Issand, minu Jumal!""
See on see järelejäänud jääk, kellest rääkisime.
See on jääk, kes lõpuks Jumalaga Jeesuse läbi lepitatakse.
Kuid see pole veel sündinud.
Jumal teeb täpselt seda, mis Ta ütles:
Ta viib nad läbi tule, puhastab neid nagu hõbedat
ja proovib neid nagu kulda proovitakse.
Jumal kirjeldab seda toimingut Jesaja 48:9-11, öeldes:
"Oma nime pärast olen ma pikameelne
ja oma kuulsuse pärast hoian ma ennast tagasi,
et sind mitte hävitada."
See on see järelejäetud jääk.
"Vaata, ma olen sind sulatanud, ometi mitte kui hõbedat:
ma olen sind proovinud viletsuse ahjus."
Seda on Jumal teinud 19 sajandit -
alati puhastades ja läbi proovides.
Edasi: "Iseenese pärast, iseenese pärast teen ma seda,
sest muidu ju teotataks mind. Oma au ma teistele ei anna!"
Jumal ütleb: lõpuks on Iisrael mulle auks,
ükskõik, kui kaua sellega läheb või mis nad selleks tegema peavad,
lõppeesmärgiks on rahvas Jumala auks.
Nüüd jõuame viimase pilguheite juurde,
millele panin nimeks "Lahingu lõpuleviimine".
Paistab, et lahing sai alguse Sakarja 12. peatükis,
kus toimusid vahepeal veel mitmed teised asjad.
Kuid Sakarja 14 jõuame lahingu lõpuleviimiseni.
Loen Sakarja 14:1-2, need sõnad räägitakse Jeruusalemmale,
"sina" all mõeldakse Jeruusalemma:
"Vaata, Issanda päev tuleb ja sinult võetud saak jagatakse su keskel."
Enne kui jätkan, mainin,
et Jumal laseb sellel minna absoluutselt viimase hetkeni,
enne kui Ta sekkub.
Usun, et sel on oma eesmärk.
Jumal ootab täielikku meeleheidet,
täielikku tagasihoidmata pühendumust Talle.
Ta toob Iisraeli kohta näite, kus nad ütleksid:
"Kui Jumal ei sekku, siis pole meil mingit lootust."
Jumal on sekkunud - Kuuepäevases sõjas,
kuid paraku võttis Iisrael au selle eest endale.
Ja nii on see alati olnud. Kuid Jumal ütleb:
"Ma toon teid sellisesse kohta,
kus, kui mina ei sekku, pole teil mingit muud lootust.
Viin teid täielikku meeleheitesse."
Kui selle üle mõtisklesin, mõtlesin endamisi:
see on pääste.
Pole teist viisi, kuidas päästetud saada.
Ükskõik kes sa oled, juut või mittejuut -
sa oled kadunud, neetud, põrgu ärateeninud patune.
Ja su lõpp on täielik igavene pagendus Jumala ligiolust.
On vaid üks pääsetee - see on Jeesuse läbi.
Oleme teinud päästest sellise
"tule-ette-kirikus-palu-väike-palve- täida-väike-kaart" loo.
See on tegelikult vale pilt päästest.
Pääste tuleb meeleheitest:
"Issand, kui Sina mind ei päästa, siis olen kadunud!
Mul pole teist lootust, olen kadunud hing,
kui Sina, Jeesus mu peale ei halasta."
Mainisin, et see, kuidas Jumal Iisraeliga tegeleb,
on näiteks sellest, kuidas Ta teiste rahvastega tegeleb.
Jumal suunab Iisraeli, kuigi nad seda ei tea,
sellesse hetkesse, kus neil on täielik meeleheide,
kus neil pole mingit muud lootust, kus pole midagi muud, millele loota,
midagi, millega nad saaksid kiidelda peale Jumala halastuse.
Sakarja 14:2 "Sest ma kogun kõik paganad sõdima Jeruusalemma vastu."
Oluline on näha, et see on Jumal, kes neid rahvaid kogub.
Nemad ei pruugi seda teada, kuid meie, usklikud peame mõistma,
et Jumal on selle taga.
See on Tema plaan, Tema eesmärk
ja Ta avaldas selle u 2400 aastat enne, kui see juhtuma pidi.
"Sest ma kogun kõik paganad sõdima Jeruusalemma vastu;
linn vallutatakse, kojad rüüstatakse, naised vägistatakse..."
See on pilt Lähis-Ida sõdadest - niimoodi see ongi.
Mainisin varem ka,
et olin oma esimese naisega Jeruusalemmas "matsoori" ajal -
Jeruusalemma piiramine araablaste armee poolt 1948. aastal.
Juudi rahva valitsusjuhid ütlesid emadele:
"Hoidke püstol laetult ja üks kuul oma tütre ja üks enda jaoks,
kuid ärge langege elusalt araablaste kätte."
See on reaalsus.
Niimoodi peetakse seal sõda.
Sama asi toimub praegu endises Jugoslaavias.
Piibel on väga otsekohene raamat.
See ei peenutse sõnadega ega maali ilusaid pilte.
"...ja pool linna läheb vangi;
aga ülejäänud rahvast ei hävitata linnast."
Jumal laseb jõuda neil täielikule hävitusele nii lähedale
kui vähegi võimalik, ilma et nad seda päriselt kogeks.
Nüüd on meil teine pilt.
Loeme Jesaja 31:4-5.
Jesajas on palju erinevaid salme, mis sellest ajast räägivad.
Nad on laiali erinevates salmides Jesajas.
Jesaja 31:4-5: "Sest Issand on mulle öelnud nõnda:
Otsekui lõvi või noor lõvi, kes uriseb oma saagi kallal
ja kelle vastu on kokku kutsutud karjaste jõuk,
ei kohku nende hüüdeist ega lömita nende kisa pärast,
nõnda astub alla vägede Issand sõdima Siioni mäel ja künkal.
Nagu linnud laotavad oma tiivad laiali,
nõnda kaitseb vägede Issand Jeruusalemma,
kaitseb ja päästab, säästab ja vabastab."
See on Issanda isiklik sekkumine, et päästa Jeruusalemm.
Pöörame tagasi Sakarja 14:3 "Siis läheb Issand välja
ja sõdib nende paganate vastu nagu oma võitluspäeval, lahingupäeval."
Teisisõnu - nii, nagu Ta võitles Vana Testamendi lahingutes.
"Sel päeval seisavad ta jalad (Issanda jalad) Õlimäel,
mis on Jeruusalemma ees ida pool;
ja Õlimägi lõhkeb keskelt pooleks, idast läände väga suureks oruks,
sest pool mäge vajub põhja poole ja teine pool lõuna poole.
Ja te põgenete siis mu mägede oru kaudu,
sest mägede org ulatub Aasalini;
te põgenete, nõnda kui te põgenesite maavärisemise eest
Juuda kuninga Ussija päevil.
Ja Issand, minu Jumal, tuleb ja kõik pühad koos temaga."
Siin on väga elav pilt sellest.
Kui tunned seda maastikku, siis võin öelda,
et pole mingil juhul võimalik,
et see prohveteering võiks täituda mingil muul moel..
See kas juhtub just nii või see on valeprohveteering.
Kolmandat varianti pole.
Kuid see juhtub.
Veetsin viimase aasta oma sõjaväeteenistusest
sõjaväehaiglas Õlimäel.
Seda kutsutakse Augusta Victoria hooneks.
Kes on käinud, ilmselt mäletavad.
See on üks kolmest tornist, mis on Õlimäe tipus.
Huvitav on see, et keegi ei tohi sinna torni minna,
sest 1923. aastal oli seal maavärin ja torn sai kannatada.
Nii et see on maavärinate piirkond.
Õlimäe kahe osa - lõuna ja põhja poole vahel on väike lohk
ja ma olin umbes paarsada meetrit sellest lohust eemal.
Usun, et see on tõenäoliselt see paik, kust mägi lõheneb -
pool langeb lõunasse, teine pool põhja ja tekib suur org.
Minu jaoks on see niivõrd elav,
sest see kirjeldab täpselt selle paiga maastikku.
Nagu kõik muu Piiblis, on see ääretult täpne.
Siis öeldakse siin, et Juudi rahva jääk põgeneb läbi selle oru
ja see meenutab neile maavärinat Ussija päevilt.
Seega viidatakse, et toimub maavärin, mis poolitab mäe.
Maavärina põhjustajaks on Issanda tulek, kui Ta oma jalad mäele paneb.
Kui Ta jalad mäge puudutavad, lõheneb see kaheks.
Edasi 5. salmi lõpp:
"Ja Issand, minu Jumal, tuleb ja kõik pühad koos temaga."
See on inglisekeelne tõlge,
kuid heebrea keeles pole see nii konkreetne -
"kedushim" - pühad inimesed.
Enamasti viitab see inglitele,
see võib tähendada ka pühasid maa peal.
Kuid üks on kindel: Jeesus tuleb paljude inglitega.
Ta tuleb kolmekordse auga, seda ütleb Luuka 9:
enda aus, Isa aus ja pühade inglite aus.
Mainisin juba, et sõna "au" tähendab "ilmutatud Jumala ligiolu".
Olen vapustatud, kui mõtlen, milline saab see olema,
kui Poja, Isa ja inglite au saab kõik korraga ilmuma.
Usun sellesse, kui Jesaja 24 ütleb,
et päike häbeneb ja kuu tunneb piinlikkust,
sest nende valgus on niivõrd tühine selle auhiilguse kõrval, mis ilmub.
Ühendame selle nüüd teatud kirjakohtadega.
Kas lugesime juba Jesaja 30? Vaatame selle üle!
Niimoodi edasi-tagasi liikumine võib segadust tekitada.
Me ei vaadanud seda, Jesaja 30:18-19.
Usun, et see on selle sündmuse prohvetlik eellugu.
Ta räägib Iisraeliga: "Ja ometi ootab Issand, et teile armu anda.."
Seda on kõigil oluline meeles pidada:
kui Issand laseb sul oodata, siis seda selleks, et sulle armu anda.
Ära anna alla, ära muutu kannatamatuks,
ära heida meelt!
See annab Talle võimaluse olla armuline.
"...ja jääb kõrgeks, et teie peale halastada..."
Jumal tõstetakse kõrgeks, kuid Ta eesmärk on näidata halastust.
"..sest Issand on õiguse Jumal, õndsad on kõik, kes teda ootavad.
Jah, sina, rahvas Siionis, kes elad Jeruusalemmas, ära enam nuta!
Tema on sulle tõesti armuline, kui sa appi hüüad.
Seda kuuldes ta vastab sulle."
Teate, mida Jumal ootab?
Sinu appihüüdu.
Heebrea keeles tähendab see sõna meeleheitlikku appihüüdu.
Kui jõuad kohta, kus oled täiesti meeleheitel
ja mõistad, et sul pole mingit muud lootust ja sa hüüad -
seda Jumal ootabki.
Usun, et selles on õppetund.
Jumal toob meid vahel kohta, kus oleme täielikus meeleheites.
Ta ootab meie appihüüdu.
Ta tunneb ära meeleheitliku appihüüu
ja see puudutab Teda nii, nagu ei miski muu.
Mu esimene naine Lydia hoolitses Iisraelis 20 a jooksul u 70 lapse eest.
Nii et ta oli päris asjatundja selles.
Kui ta kuulis lapse nuttu, ütles ta alati:
"See on ainult jonn või see laps vajab tõesti abi."
Ta oskas vahet teha.
Arvan, et Issand ei reageeri jonninutule,
Ta reageerib meeleheitlikule appihüüdele.
Nii et Ta ootab.
Me arvame tihti, et meie ootame.
Võib-olla tõesti, kuid pea meeles, et Jumal ootab ka.
Ta ootab, et võiks tuua meid kohta, kus oleme täielikus meeleheites.
Vaatasime juba Jesaja 31, kus öeldakse:
"Otsekui lõvi ei kohku, kui ta vastu on kokku kutsutud karjaste jõuk,
nii ei kohku ka Issand kõigi rahvaste ees,
kes on Jeruusalemma vastu kogunenud.
Ta tuleb alla ja nagu linnud laotavad oma tiivad,
nõnda päästab Ta selle."
Teisisõnu, Ta tuleb taevast alla ja vabastab Jeruusalemma.
Mõned teist võivad arvata, et see on natuke eriskummaline.
Kuid on ju erakordne, et rohkem kui 2000 aastat tagasi
kirjeldas Jumal kogu seda olukorda sellise selgusega.
Mina usun, et Ta teadis, mida Ta ütles ja tegi.
Kui soovite rohkem infot Derek Prince'i materjalide kohta UKs,
tellige DPM materjalide kataloog telefonil: +44 1462 492100
või külastage teenistuse kodulehte: www.dpmuk.org.